 ڪراچي (ويب ڊيسڪ) پاڪستان شوبز انڊسٽري جي ناليواري اداڪارا ميرا فلم “باجي” ذريعي شوبز ۾ ڌماڪيدار واپسي ڪري رهي آهي. پنهنجي تڪراري بيانن سبب مشهور اداڪارا ميرا ڊگھي عرصي کان فلم انڊسٽري کان پري رهي.  پر هاڻي هو فلم “باجي” ذريعي ڊگهي عرصي بعد وڏي اسڪرين تي موٽي رهي آهي. فلم “باجي” جا چرچا ته پهريان کان ئي ميڊيا تي ڇانيل هئا پر هاڻي فلم جي پهرين ٽيزر رليز ٿيندي ئي ڌم مچائي ڇڏي آهي. فلم “باجي” جي ٽيزر کي يوٽيوب تي هڪ ڪلاڪ دوران هزارين ماڻهو ڏسي چڪا آهن ۽ اهو چوڻ غلط نه هوندو ته سموري ٽيزر ۾ اداڪارا ميرا پنهنجي پرفارمنس ۽ بهترين لُڪ سبب ڇانيل رهي، ۽ هن سپر ماڊل آمنا الياس کي به سونهن ۽ پرفارمنس ۾ مات ڏئي ڇڏي. فلم باجي ذريعي اداڪارا ميرا شوبز انڊسٽري ۾ ڌماڪيدار واپسي ڪري رهي آهي. فلم ميرا جي اعليٰ پرفارمنس کي مداحن طرفان به گھڻو ساراهيو پيو وڃي،  جڏهن ته فلم کي رليز ٿيڻ کان اڳ ئي سپر هٽ قرار ڏئي ڇڏيو آهي. 
 